CELEX: 62016TN0478
Language: bg
Date: 2016-10-26 00:00:00
Title: Дело T-478/16: Жалба, подадена на 26 октомври 2016 г. — OP/Комисия

19.12.2016   
            
            
               BG
            
            
               Официален вестник на Европейския съюз
            
            
               C 475/17
            
         Жалба, подадена на 26 октомври 2016 г. — OP/Комисия
   (Дело T-478/16)
   (2016/C 475/27)
   Език на производството: немски
   
      Страни
   
   
      Жалбоподател: OP (Бон, Германия) (представител: S. Conrad, Rechtsanwalt)
   
      Ответник: Европейска комисия
   
      Искания на жалбоподателя
   
   Жалбоподателят иска от Общия съд:
   
               —
            
            
               да отмени мълчаливия отказ и изричното решение на ответника от 16 и 30 септември 2016 г. (преписка №: Ares (2016) 5716994) с което отхвърля административната жалба на жалбоподателя от 17 април 2016 г. по член 22, параграф 1 от Регламент (ЕО) № 58/2003 относно законосъобразността на решение на Изпълнителна агенция на Европейския съвет за научни изследвания от 18 март 2016 г. (преписка №: Ares (2016) 1371979), получено от жалбоподателя на 28 април 2016 г., за отхвърляне на заявлението му за получаване на субсидия от 17 ноември 2015 г. (номер на заявлението 716017 — QUASIMODO) по рамковата програма „Хоризонт 2020“, работна програма на ЕНС за 2016 г. (ERC Starting Grant) и оценяването му като неподходящо,
            
         
               —
            
            
               да осъди ответника да заплати съдебните разноски.
            
         
      Основания и основни доводи
   
   В подкрепа на жалбата си жалбоподателят излага две основания.
   
               1.
            
            
               Първо основание: нарушение на правото на жалбоподателя на контрол на законосъобразността на актовете на Изпълнителна агенция на Европейския съвет за научни изследвания чрез ответника, тъй като ответникът не се е произнесъл по административната жалба на жалбоподателя в предвидения в член 22, параграф 1, алинея 3 от Регламент (ЕО) № 58/2003 (1) срок.
            
         
               2.
            
            
               Второ основание: незаконосъобразно отхвърляне на заявлението на жалбоподателя за получаване на субсидия
               Жалбоподателят твърди, че отхвърлянето на административната жалба на жалбоподателя е незаконосъобразно и поради това, че решението на Изпълнителна агенция на Европейския съвет за научни изследвания, с което се отхвърля заявлението на жалбоподателя за получаване на субсидия, само по себе си е незаконосъобразно.
            
         
      (1)  Регламент (ЕО) № 58/2003 на Съвета от 19 декември 2002 година относно установяването на статута на изпълнителните агенции, отговарящи за някои задачи по управлението на програмите на Общността (ОВ 2003, L 11, стр. 1; Специално издание на български език, 2007 г., глава 1, том 8, стр. 256).